L 200/6
HR
Službeni list Europske unije
10.8.2023.
(5)
U skladu s člankom 7. stavkom 5. prvim podstavkom Uredbe (EU) 2019/631 62 proizvođača osobnih automobila i 47 proizvođača lakih gospodarskih vozila obavijestili su Komisiju o pogreškama u podacima.
Komisija je provjerila pogreške koje su prijavili proizvođači i razloge za njihov ispravak.
(6)
U slučaju četiri proizvođača osobnih automobila i sedam proizvođača lakih gospodarskih vozila sva vozila uključena u privremeni skup podataka bila su izvan područja primjene Uredbe (EU) 2019/631.
U slučaju jednog proizvođača osobnih automobila i jednog proizvođača lakih gospodarskih vozila za nijedno vozilo iz privremenog skupa podataka nije bila dostupna vrijednost emisija CO2 prijavljena za Globalno usklađeni ispitni postupak za laka vozila („WLTP”) potrebna za izračun učinkovitosti proizvođača u kalendarskoj godini 2021.
Stoga ti proizvođači nisu uključeni u ovu Odluku.
(7)
Nakon Komisijine provjere pogrešaka potrebno je potvrditi ili izmijeniti privremene izračune za ukupno 88 proizvođača osobnih automobila i 63 proizvođača lakih gospodarskih vozila.
(8)
U skladu s člankom 2. stavkom 4.
Uredbe (EU) 2019/631 proizvođači koji su, zajedno sa svim svojim povezanim poduzećima, odgovorni za manje od 1 000 registracija novih vozila u prethodnoj kalendarskoj godini ne moraju ispuniti ciljne vrijednosti specifičnih emisija.
Međutim, primjereno je izračunati njihove prosječne specifične emisije CO2 i dostaviti podatke o broju registriranih novih vozila.
(9)
U skladu s člankom 4.
Uredbe (EU) 2019/631 smatra se da proizvođač poštuje svoju ciljnu vrijednost specifičnih emisija ako njegove prosječne specifične emisije CO2 ne prelaze njegovu ciljnu vrijednost specifičnih emisija.
Ispunjavanje ciljnih vrijednosti proizvođača koji su članovi udruženja trebalo bi se ocjenjivati na razini udruženja u skladu s člankom 6.
Uredbe (EU) 2019/631.
Za proizvođače i udruženja kojima je odobreno odstupanje od njihovih ciljnih vrijednosti specifičnih emisija za kalendarsku godinu 2021.
u skladu s člankom 10.
Uredbe (EU) 2019/631 procjenjuje se jesu li prosječne specifične emisije CO2 u skladu s odobrenim ciljnim vrijednostima prema odstupanjima.
(10)
Dva proizvođača osobnih automobila, Subaru Corporation i Jaguar Land Rover Limited, povukli su svoje zahtjeve za odstupanje od ciljnih vrijednosti specifičnih emisija za kalendarsku godinu 2021. i osnovali udruženja s drugim proizvođačima za tu kalendarsku godinu.
Stoga se za te proizvođače odstupanja od njihovih ciljnih vrijednosti specifičnih emisija za kalendarsku godinu 2021.
više ne primjenjuju te se njihova usklađenost ocjenjuje na razini udruženja.
(11)
U skladu s člankom 5.
Uredbe (EU) 2019/631, za izračun prosječnih specifičnih emisija CO2 proizvođača osobnih automobila svaki novi osobni automobil sa specifičnim emisijama CO2 ispod 50 g CO2/km broji se kao 1,67 osobnih automobila za 2021., s maksimalnom olakšicom od 7,5 g CO2/km u razdoblju od 2020. do 2022. za svakog proizvođača ili udruženje proizvođača.
(12)
Uštede CO2 iz inovativnih tehnologija („eko-inovacije”) koje provjereno doprinose smanjenjima emisija CO2 i koje je Komisija odobrila u skladu s člankom 11.
Uredbe (EU) 2019/631 uzimaju se u obzir za izračun prosječnih specifičnih emisija CO2, s maksimalnom olakšicom od 7 g CO2/km za svakog proizvođača ili udruženje proizvođača.
Za kalendarsku godinu 2021.
uzimaju se u obzir samo uštede CO2 od eko-inovacija utvrđene upućivanjem na WLTP.
(13)
U izračunu ciljnih vrijednosti specifičnih emisija i prosječnih specifičnih emisija CO2 trebalo bi uzeti u obzir i zapise s potpunim podacima o masi u voznom stanju i emisijama CO2 vozila čiji identifikacijski brojevi nedostaju ili nisu točni (oznaka pogreške B).
Međutim, budući da proizvođači ne mogu provjeravati ili ispravljati te zapise, pri određivanju odstupanja od ciljne vrijednosti dotičnog proizvođača primjereno je primijeniti graničnu vrijednost dopuštene pogreške.
(14)
Granična vrijednost dopuštene pogreške izračunava se kao razlika između prosječnih specifičnih emisija i ciljnih vrijednosti specifičnih emisija CO2, uzimajući u obzir sve registracije vozila koje proizvođač ne može provjeriti.
Neovisno o tome je li razlika pozitivna ili negativna, primijenjena granična vrijednost dopuštene pogreške uvijek poboljšava položaj proizvođača kad je riječ o njegovoj ciljnoj vrijednosti specifičnih emisija.